ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากอาเซียน(ฉบับที่ ๒)[๑] เพื่อปฏิบัติตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๑) (Memorandum of Understanding between the Governments of the Participating Member States of the Association of South-East Asian Nations (ASEAN) on the Pilot Project for the Implementation of a Regional Self-Certification System) บันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาคโครงการที่ ๒ (Memorandum of Understanding among the Governments of the Participating Member States of the Association of SouthEast Asian Nations (ASEAN) on the Second Pilot Project for the Implementation of a Regional Self-Certification System) ข้อผูกพันตามความตกลงการค้าสินค้าของอาเซียน(ASEAN Trade Goods Agreement: ATIGA) และข้อผูกพันตามพิธีสารว่าด้วยการนำพิกัดศุลกากรฮาร์โมไนซ์อาเซียนมาใช้อาศัยอำนาจตามความในมาตรา ๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกความในข้อ ๔ของประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากอาเซียน ลงวันที่ ๖มกราคม พ.ศ. ๒๕๕๕ และให้ใช้ความดังต่อไปนี้แทนข้อ ๔ การยกเว้นอากรและลดอัตราอากรตามข้อ๒ ให้เป็นไปตามหลักเกณฑ์และเงื่อนไข ดังต่อไปนี้(๑) ผู้นำของเข้าต้องแสดงเอกสารอย่างหนึ่งอย่างใด ดังต่อไปนี้(๑.๑) หนังสือรับรองถิ่นกำเนิดสินค้า [Form D (ATIGA)] ที่ออกตามความตกลงการค้าสินค้าของอาเซียนในกรณีที่ผู้นำของเข้าไม่สามารถแสดงหนังสือรับรองถิ่นกำเนิดสินค้า [Form D (ATIGA)] ก่อนนำของออกจากอารักขาของศุลกากรหากผู้นำของเข้าประสงค์จะขอใช้สิทธิพิเศษทางภาษีศุลกากรในการขอยกเว้นอากรหรือลดอัตราอากรศุลกากรผู้นำของเข้าจะต้องปฏิบัติตามกฎหมายว่าด้วยศุลกากร(๑.๒) หนังสือรับรองจากผู้ส่งออกใด ๆ ว่าสินค้าดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามความตกลงการค้าสินค้าของอาเซียนสำหรับของที่มีราคาเอฟ โอ บี ไม่เกินสองร้อยดอลลาร์สหรัฐ(๑.๓)กรณีปฏิบัติตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๑) สามารถแสดงเอกสารอย่างหนึ่งอย่างใด นอกเหนือจาก (๑.๑) หรือ (๑.๒)ดังต่อไปนี้(๑.๓.๑) บัญชีราคาสินค้าที่มีข้อความรับรองถิ่นกำเนิดสินค้า (Invoice Declaration) ซึ่งจัดทำโดยผู้ส่งออกรับอนุญาต (Certified Exporter) หรือในกรณีที่บัญชีราคาสินค้าไม่มีข้อความรับรองถิ่นกำเนิดสินค้าที่ผู้ส่งออกรับอนุญาตรับรองให้แสดงเอกสารทางการค้าอื่นที่มีข้อความรับรองถิ่นกำเนิดสินค้าซึ่งจัดทำโดยผู้ส่งออกรับอนุญาตโดยมีคำอธิบายรายละเอียดของสินค้าที่เพียงพอที่จะสามารถระบุถึงถิ่นกำเนิดสินค้าได้ได้แก่ ใบเรียกเก็บเงิน (Billing statements) หรือใบสั่งปล่อยสินค้า (Delivery order) หรือบัญชีการบรรจุหีบห่อ (Packing list) ทั้งนี้ข้อความรับรองถิ่นกำเนิดสินค้าให้เป็นไปตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาค(โครงการที่ ๑)(๑.๓.๒) บัญชีราคาสินค้า หรือเอกสารทางการค้าอื่น ได้แก่ใบเรียกเก็บเงิน (Billing statements) หรือใบสั่งปล่อยสินค้า(Delivery order) หรือบัญชีการบรรจุหีบห่อ(Packing list) จากผู้ส่งออกใด ๆว่าสินค้าดังกล่าวมีถิ่นกำเนิดจากประเทศสมาชิกสมาคมประชาชาติแห่งเอเชียตะวันออกเฉียงใต้ตามความตกลงการค้าสินค้าของอาเซียนสำหรับของที่มีราคาเอฟ โอ บี ไม่เกินสองร้อยดอลลาร์สหรัฐ(๑.๔) กรณีปฏิบัติตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาคโครงการที่ ๒ สามารถแสดงบัญชีราคาสินค้าที่มีข้อความรับรองถิ่นกำเนิดสินค้า (Invoice Declaration) ซึ่งจัดทำโดยผู้ส่งออกรับอนุญาต (Certified Exporter)ทั้งนี้ข้อความรับรองถิ่นกำเนิดสินค้าให้เป็นไปตามบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองของภูมิภาคโครงการที่ ๒ หรือแสดงเอกสารตาม (๑.๑) หรือ (๑.๒)(๒) ผู้นำของเข้าในกลุ่มประเทศสมาชิกสมาคมประชาชาติแห่งเอเชียตะวันออกเฉียงใต้จะได้รับสิทธิในการขอยกเว้นอากรหรือลดอัตราอากรศุลกากรโดยการแสดงเอกสารตาม(๑.๓.๑) (๑.๓.๒) และ (๑.๔) เมื่อประเทศนั้นได้ดำเนินการตามกระบวนการทางกฎหมายภายในของตนเพื่อเข้าร่วมโครงการนำร่องสำหรับการดำเนินการระบบการรับรองถิ่นกำเนิดสินค้าด้วยตนเองในภูมิภาคเสร็จสิ้นและได้ส่งมอบสัตยาบันสารหรือหนังสือแสดงการยอมรับไปเก็บรักษาไว้ที่สำนักเลขาธิการอาเซียนสิทธิในการขอยกเว้นอากรหรือลดอัตราอากรศุลกากรโดยการแสดงเอกสารตาม(๑.๓.๑) (๑.๓.๒) และ (๑.๔) ให้สิ้นสุดลงเมื่อได้มีการยกเลิกบันทึกความเข้าใจระหว่างรัฐบาลของภาคีสมาชิกอาเซียนที่เข้าร่วมในโครงการดังกล่าว(๓)อัตราอากรภายใต้ความตกลงการค้าสินค้าของอาเซียนสำหรับของประเภทหรือชนิดเดียวกันในประเทศผู้ส่งออกต้องไม่เกินอัตราตามราคาร้อยละยี่สิบข้อ ๒ ประกาศนี้ให้ใช้บังคับตั้งแต่วันที่๑ พฤษภาคม ๒๕๕๘ เป็นต้นไปประกาศณ วันที่ ๑๐ เมษายน พ.ศ. ๒๕๕๘สมหมายภาษีรัฐมนตรีว่าการกระทรวงการคลังปริยานุช/ผู้จัดทำ๒๓ เมษายน ๒๕๕๘ปริญสินีย์/ผู้ตรวจ๒๓ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๐ ง/หน้า ๔/๒๑ เมษายน ๒๕๕๘